b'\n_START_ARTICLE_\nMarmaris\n_START_SECTION_\nHistoria\n_START_PARAGRAPH_\nHistorioitsija Herodotuksen mukaan Marmariksessa oli linna jo 3000 vuotta ennen ajanlaskun alkua. Kaupungin perustamisvuodesta ei ole varmuutta, mutta 500-luvulla ennen ajanlaskun alkua kaupunki tunnettiin nimell\xc3\xa4 Physkos, ja sit\xc3\xa4 pidettiin osana Kaariaa. Hellenistisell\xc3\xa4 kaudella Aleksanteri Suuri valloitti Kaarian, ja linna piiritettiin. Asukkaat polttivat linnan arvoesineet ja pakenivat vuorille. Valloittajat tunsivat linnan strategisen arvon ja korjasivat sen vaurioituneet osat. Sinne majoitettiin satoja sotilaita, kunnes p\xc3\xa4\xc3\xa4armeija palasi kotiin.   _NEWLINE_1400-luvulla Ottomaanien valtakunta aloitti nousunsa, kun sulttaani Mehmed II onnistui valloittamaan ja yhdist\xc3\xa4m\xc3\xa4\xc3\xa4n lukuisat Anatolian heimot ja kuningaskunnat. Sulttaani Suleiman Suuri rakennutti Marmariksen linnan uudelleen vuonna 1522. Vuodesta 1979 l\xc3\xa4htien linnaa on restauroitu alkuper\xc3\xa4iseen kuntoonsa, ja se toimii museona.'